**Hallituksen kokous 3/2019 Pöytäkirja**

Aika: lauantai 19.10.2019 klo 12.00

Paikka: Ravintola Piparkakkutalo, Kirkkorinne 2, Hämeenlinna, August-kabinetti

Läsnä: Heikki Sauri, Olli Sauri, Maija-Riitta Laaksonen, Markku Sauri, Heli Hyttinen, Sakari Mustonen, Hanna Linna-Varis ja Eeva Sauri (Skype-yhteyden välityksellä)

1. Puheenjohtaja Hanna Linna-Varis avasi kokouksen. Todettiin kokous lailliseksi ja päätösvaltaiseksi. Esityslista liitteineen toimitettiin hallituksen jäsenille sähköpostitse 2.10.2019.
2. Hyväksyttiin esityslista ( Liite 1) kokouksen työjärjestykseksi.
3. Hyväksyttiin edellisen kokouksen (13.4.2019) pöytäkirja. Puheenjohtaja ja sihteeri allekirjoittivat sen.
4. Hallituksen sihteeriksi valittiin Heli Hyttinen, varapuheenjohtajaksi Markku Sauri ja rahastonhoitajaksi Pirjo Jalli.
5. Käytiin läpi Vanajan sukukokouksesta saadun palautteen yhteenveto (Liite 2).

Todettiin, että palautteen perusteella kokous oli kokonaisuutena onnistunut. Jatkoa ajatellen toivotaan panostusta etenkin visuaaliseen esitystapaan ja tarinoihin. Esille nousseita toiveita olivat lisäksi kytkös nykypäivään sekä sukuhaarojen ajankohtaiset kuulumiset. Myös lapsiin ja nuoriin toivottiin enemmän panostusta.

Todettiin sukukokouksen taloudellinen tulos (Liite 3). Osallistumismaksujen lisäksi sukuseuran osuus kuluista oli 224,30 euroa.

Kokouksesta laadittu Ifolor-kuvakirja on valmistumassa. Heikki Sauri informoi kirjan tilausmahdollisuudesta, josta tullaan ilmoittamaan jäsenille sähköpostitse.

1. Merkittiin tiedoksi, että seuran pankkitilin saldo on 1157,86 euroa (Liite 4).

Todettiin, että päättyneen kolmivuotiskauden jäsenmaksukertymä oli edellistä kautta pienempi. Kauden 2020-22 jäsenmaksut kerätään tammikuun 2020 alussa. Jäsenmaksuihin päätettiin merkitä eräpäivä unohdusten vähentämiseksi. Maksujen toteutumista seurataan, ja muistutuksia lähetetään tarvittaessa sähköpostitse.

1. Keskusteltiin toiminta- ja taloussuunnitelman (Liite 5) toteuttamisesta.

Päätettiin, että tämän kauden päätavoite on sukukirjan laatiminen ensisijaisesti kotisivuilla jo olemassa olevasta runsaasta aineistosta. Kirja voisi olla esimerkiksi Ifolor-tyyppinen, jolloin sen tekeminen onnistuisi omatoimisesti pienellä vaivalla. Laajempi kokonaisuus vaatisi ulkopuolisia resursseja ja aiheuttaisi kustannuksia.

Sukukirjaa valmistelevaan työryhmään nimettiin Hanna Linna-Varis, Markku Sauri, Eeva Sauri ja Heli Hyttinen. Mukaan pyydetään myös Eero Sauri. Eeva Sauri selvittää aluksi Teams-sovelluksen käytännön soveltuvuutta aineistojen työstämiseen. Olemassa oleva aineisto voitaisiin aluksi purkaa esimerkiksi Teams-sovellukseen, minkä jälkeen työryhmä voisi pohtia sen työstämistä kirjaksi.

Todettiin, että toistaiseksi ei hankita uutta sukupuuohjelmaa, koska se vaatisi ulkopuolista resursointia muun muassa aineiston siirrossa. Tällä hetkellä käytössä on Word-muotoinen sukupuutiedosto, jonka Olli Sauri päivittää kotisivuille sukukokousten alla.

Sukuseuran kotisivut todettiin visuaalisiksi ja loogisiksi. Päätettiin myöntää kotisivujen käyttöoikeus Markku Saurin ja Heli Hyttisen lisäksi myös Hanna Linna-Varikselle. Sukuhaarojen omia tarinoita varten kotisivuille voidaan lisätä oma osio, mikäli kyseisiä tarinoita syntyy.

Maija-Riitta Laaksonen lupasi selvitellä, miten muut sukuseurat ovat onnistuneet innostamaan nuoria sukupolvia mukaan toimintaan.

1. Tuleva jäsenkirje lähetetään sähköpostitse hieman ennen joulua. Puheenjohtaja laatii jäsenkirjeen.

Jäsenkirjeeseen liitetään hyvän joulun toivotukset ja kiitokset kesän sukukokouksesta. Siinä kerrotaan myös Ifolor-kirjan tilauksesta ja muistutetaan jäsenmaksun maksamisesta. Terveisinä hallituksen kokouksesta todetaan, että päädyttiin valmistelemaan sukukirjan toteutusta.

1. Seuraava hallituksen kokous on tilinpäätöskokous, joka pidetään sähköpostikokouksena alkuvuodesta 2020.
2. Päätettiin myöntää sukuseuran pankkitilin käyttöoikeus rahastonhoitaja Pirjo Jallille (s. 7.10.1942). Käyttöoikeus sisältää myös verkkopankin käytön.
3. Puheenjohtaja päätti kokouksen kello 15.08.

Hanna Linna-Varis Heli Hyttinen  
puheenjohtaja sihteeri

Liitteitä 5 kpl